

อาหารราคาปกติประมาณจานละ 190-200 บาท ไม่แพงถ้าเทียบกับเรตราคาอาหารโรงแรม และเราได้ส่วนลด 20% มาด้วยค่ะ เหลือจานละประมาณ 150 ก็จัดไปเลยเยอะๆ 

บรรยากาศของห้องอาหาร เป็น open air ครัวเปิดด้วย เห็นพ่อครัวทำอาหารได้
อาหารที่สั่งจะรอค่อนข้างนานนิดนึง แต่เค้าจะเสิฟขนมปังมาก่อนรองท้องได้ดีทีเดียว ขนมปังก็อร่อยมาก มาอุ่นๆเลย
อาหารที่สั่งไปก็มี ยำทะเล บล็อกโครี่ผัดกุ้ง ยำมะเขือยาวทะเล ผัดผักรวม ลาบแซลมอน เฟรนช์ฟราย ทอดมันกุ้ง ปูนิ่มทอด แกงจืดหมูสับ ปลา?ทอด และพิซซ่า
อาหารรสชาติกลางๆมากค่ะ ไม่ได้อร่อยแบบกรี้ดกร้าด ชั้นต้องมาอีก รสชาติคนไทยอยู่ค่ะถึงแม้ว่าคนที่มาใช้บริการจะมีแต่ต่างชาติ แต่อย่างว่าเค้าคงปรุงรสกลางๆ ไม่จัดจ้านจนเกินไป ให้นักท่องเที่ยวด้วย
จานที่รู้สึกว่าอร่อยและขอแนะนำคือลาบแซลมอน และปูนิ่มทอดค่ะ
หลังอาหารล้างปากด้วยผลไม้ หั่นตกแต่งมาอย่างสวยเลย หยิบกินง่าย